09/05/2022 | Administración LocalMunicipal
Ribeira
Lista provisional de aspirantes admitidos/as e excluídos/as no proceso selectivo para a provisión en propiedade dunha praza de técnico de administración xeral

DECRETO: Aprobación da lista provisional de aspirantes admitidos e excluídos no proceso selectivo para a provisión en propiedade dunha praza de TÉCNICO/A DE ADMINISTRACIÓN XERAL (rama xurídica) en desenvolvemento da Oferta de Emprego Público do ano 2021. Expediente: 2022 ATEC00001. Visto o expediente que se tramita para a provisión en propiedade dunha praza de TÉCNICO/A DE ADMINISTRACIÓN XERAL (rama xurídica), pertencente ó cadro de persoal de funcionarios de carreira, encadrada na escala de Administración Xeral, subescala técnica, grupo “A”, subgrupo “A1”, nivel 27, en desenvolvemento da Oferta de Emprego Público do ano 2021, a través do proceso de selección de CONCURSO- OPOSICIÓN, segundo as Bases de selección que foron aprobadas por acordo da Xunta de Goberno Local adoptado en data 17/02/2022, e publicadas no Boletín Oficial da Provincia de A Coruña número 39 do 25/02/2022, anunciándose a convocatoria no citado boletín provincial, no DOG número 58 de data 24/03/2022, no Boletín Oficial do Estado número 71, de data 24/03/2022, e no taboleiro de anuncios do Concello de Ribeira (sede electrónica). Rematado o prazo de presentación de solicitudes, e de conformidade coa Base 6.ª das que rexen este proceso selectivo, esta Alcaldía, en uso das facultades que lle están conferidas, RESOLVE: Primeiro. –Aproba-la lista provisional dos/as aspirantes admitidos/as e excluídos no proceso selectivo antes referido, do xeito seguinte: 1) Non achegar instancia solicitando participar no proceso selectivo.2) Instancia presentada fóra de prazo.3) Non achegar fotocopia do DNI ou documento identificativo.4) Non achegar xustificante do ingreso dos dereitos de exame ou acreditación de situación de desemprego paro o caso da exención de taxa coa achega dos documentos esixidos na Base 4.ª a) da convocatoria.5) Non achega copia da titulación académica esixida. A inclusión dos/as aspirantes na lista provisional de admitidos/as e excluídos/as non supón, en ningún caso, o recoñecemento por parte desta Administración Municipal de que aqueles reúnen os requisitos esixidos para ser nomeados, que se deberán acreditar segundo o establecido nas Bases aprobadas. Segundo. –A lista provisional de admitidos/as e excluídos/as publicarase no Boletín Oficial da Provincia e no taboleiro de anuncios do Concello de Ribeira (sede electrónica). Así mesmo, a título informativo e complementario, publicarase na páxina web do Concello de Ribeira (www.ribeira. gal) no apartado “taboleiro de anuncios”. De conformidade co disposto na Base 6.ª das que rexen este proceso selectivo, os/as aspirantes excluídos/as dispoñen dun prazo de 10 días hábiles, contados desde o seguinte ó da publicación desta resolución no Boletín Oficial da Provincia, para poderen emendar, de ser o caso, o defecto que motivou a exclusión e presentar nova documentación. Dispoñen do mesmo prazo as persoas que, tendo presentado debidamente a solicitude no proceso, non consten nin como admitidas nin como excluídas na listaxe publicada. En Ribeira, a 5 de maio de 2022. O alcalde, Manuel Ruiz Rivas. Dou fe, o secretario xeral, Juan Manuel Salguero del Valle.